Document ID: 32003L0104

32003L0104
L 295/83
SLUŽBENI LIST EUROPSKE UNIJE
12.11.2003.
DIREKTIVA KOMISIJE 2003/104/EZ
od 12. studenoga 2003.
o odobrenju izopropil ester hidroksiliranog analoga metionina
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 82/471/EEZ od 30. lipnja 1982. o određenim proizvodima koji se upotrebljavaju u hranidbi životinja (1), kako je zadnje izmijenjena Direktivom 1999/20/EZ (2), a posebno njezin članak 6.,
budući da:
(1)
Direktiva 82/471/EEZ predviđa da se izmjene Priloga toj Direktivi koje se moraju izvršiti zbog znanstvenog i tehničkog razvoja moraju usvojiti u skladu s postupkom utvrđenim u članku 13.
(2)
Podnesena je prijava za odobrenje izopropil ester hidroksiliranog analoga metionina koji pripada skupini „analoga aminokiselina” iz Priloga Direktivi 82/471/EEZ.
(3)
Znanstveni odbor za prehranu životinja (SCAN) dostavio je mišljenje o korištenju ovog proizvoda u hrani za životinje 25. travnja 2003. u kojem zaključuje da izopropil ester hidroksiliranog analoga metionina ne ugrožava zdravlje ljudi, životinja ili okoliša.
(4)
Ocjena predložene prijave za odobrenje izopropil ester hidroksiliranog analoga metionina pokazuje da taj proizvod udovoljava zahtjevima utvrđenima u članku 6. stavku 2. Direktive 82/471/EEZ, pod uvjetima određenima u Prilogu ovoj Direktivi. Ovaj proizvod stoga treba odobriti.
(5)
Mjere predviđene u ovoj Direktivi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU DIREKTIVU:
Članak 1.
Prilog Direktivi 82/471/EEZ izmjenjuje se u skladu s Prilogom ovoj Direktivi.
Članak 2.
1. Države članice donose zakone i druge propise potrebne za usklađivanje s ovom Direktivom najkasnije do 20. svibnja 2004. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
2. Kad države članice donose ove odredbe, one sadržavaju uputu na ovu Direktivu ili se uz njih navodi takva uputa prilikom njihove službene objave. Načine tog upućivanja određuju države članice.
3. Države članice Komisiji dostavljaju tekst glavnih odredaba nacionalnog zakonodavstva koje donesu u području na koje se odnosi ova Direktiva.
Članak 3.
Ova Direktiva stupa na snagu sedmog dana od dana objave u Službenom listu Europske unije.
Članak 4.
Ova Direktiva je upućena državama članicama.
Sastavljeno u Bruxellesu 12. studenoga 2003.

Labels: 3
1
6